CELEX: 32015R1821
Language: hu
Date: 2015-10-09 00:00:00
Title: A Bizottság (EU) 2015/1821 végrehajtási rendelete (2015. október 9.) az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1106/2013/EU tanácsi végrehajtási rendelet módosításáról és az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendelet módosításáról

10.10.2015   
            
            
               HU
            
            
               Az Európai Unió Hivatalos Lapja
            
            
               L 265/4
            
         A BIZOTTSÁG (EU) 2015/1821 VÉGREHAJTÁSI RENDELETE
   (2015. október 9.)
   az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1106/2013/EU tanácsi végrehajtási rendelet módosításáról és az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet),
   tekintettel az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. november 5-i 1106/2013/EU tanácsi végrehajtási rendeletre (2) és különösen annak 2. cikkére,
   mivel:
   A.   HATÁLYOS INTÉZKEDÉSEK
   
   
               (1)
            
            
               A Tanács az 1106/2013/EU végrehajtási rendelettel végleges dömpingellenes vámot vetett ki azon rozsdamentes acélhuzalok Unióba való behozatalára, amelyek:
               
                           —
                        
                        
                           2,5 vagy annál nagyobb tömegszázalékban nikkelt tartalmaznak, a 28 tömegszázalék vagy annál több, de 31 tömegszázalékot nem meghaladó mennyiségű nikkelt és 20 tömegszázaléknál több, de maximum 22 tömegszázalék krómot tartalmazó huzal kivételével,
                        
                     
                           —
                        
                        
                           kevesebb mint 2,5 tömegszázalékban nikkelt tartalmaznak, a 13 tömegszázalék vagy annál több, de 25 tömegszázalékot nem meghaladó mennyiségű krómot, és 3,5 tömegszázalék vagy annál több, de maximum 6 tömegszázalék alumíniumot tartalmazó huzal kivételével,
                        
                     és amelyek jelenleg a 7223 00 19 és a 7223 00 99 KN-kódok alá tartoznak, és Indiából származnak (a továbbiakban: érintett termék).
            
         
               (2)
            
            
               A végleges dömpingellenes vám kivetéséhez vezető vizsgálat során számos indiai exportáló gyártó együttműködött. Az Európai Bizottság (a továbbiakban: a Bizottság) közülük választotta ki az indiai exportáló gyártók vizsgálat alá vont mintáját.
            
         
               (3)
            
            
               A Tanács a mintába felvett vállalatok esetében 0 %-tól 12,5 %-ig terjedő egyedi vámtételeket, míg az együttműködő, de a mintában nem szereplő vállalatok esetében 5 %-os súlyozott átlagos vámot vetett ki az érintett termék behozatalára. A mintába fel nem vett együttműködő exportáló gyártók jegyzékét a 1106/2013/EU végrehajtási rendelet I. melléklete tartalmazza. Ez utóbbi mellékletet az (EU) 2015/1019 bizottsági végrehajtási rendelet (3) módosította.
            
         
               (4)
            
            
               A Tanács a nem jelentkező, illetve a vizsgálatban együtt nem működő többi vállalat esetében országosan 12,5 %-os vámtételt vetett ki.
            
         
               (5)
            
            
               A 1106/2013/EU végrehajtási rendelet 2. cikke értelmében ha bármely új indiai exportáló gyártó elégséges bizonyítékot szolgáltat a Bizottságnak arról, hogy:
               
                           a)
                        
                        
                           nem exportálta az érintett terméket az Unióba az intézkedések alapjául szolgáló időszakban, azaz 2011. április 1. és 2012. március 31. között (a továbbiakban: az eredeti vizsgálati időszak);
                        
                     
                           b)
                        
                        
                           nem áll kapcsolatban az e rendelettel kivetett intézkedések hatálya alatt álló exportőrrel vagy gyártóval; továbbá
                        
                     
                           c)
                        
                        
                           vagy ténylegesen az eredeti vizsgálati időszak után exportálta az érintett terméket az Unióba vagy visszavonhatatlan szerződéses kötelezettséget vállalt jelentős mennyiségű érintett terméknek a vizsgálati időszak után az Unióba történő exportálására;
                        
                     akkor az említett rendelet 1. cikkének (2) bekezdése módosítható oly módon, hogy az új exportáló gyártó esetében a mintában nem szereplő együttműködő vállalatokra alkalmazott vámtételt, azaz az 5 %-os súlyozott átlagos vámot alkalmazzák.
            
         B.   ÚJ EXPORTÁLÓ GYÁRTÓ ÁLTAL BENYÚJTOTT KÉRELEM
   
   
               (6)
            
            
               Az indiai Amar Precision Wire Products Pvt., Ltd.(a továbbiakban: a kérelmező vagy az Amar) vállalat kérte a mintában nem szereplő együttműködő vállalatokra vonatkozó vámtétel alkalmazását (a továbbiakban: új exportáló gyártóknak járó elbánás).
            
         
               (7)
            
            
               A Bizottság vizsgálatot folytatott annak megállapítására, hogy a kérelmező megfelel-e az új exportáló gyártóknak járó elbánáshoz szükséges, az 1106/2013/EU végrehajtási rendelet 2. cikkében megállapított feltételeknek.
            
         
               (8)
            
            
               A Bizottság kérdőívet küldött a kérelmezőnek, és bizonyítékot kért arra nézve, hogy megfelel az 1106/2013/EU végrehajtási rendelet 2. cikkében megállapított összes fenti feltételnek.
            
         
               (9)
            
            
               A Bizottság minden olyan információt beszerzett és ellenőrzött, amelyet szükségesnek ítélt annak megállapításához, hogy a kérelmező megfelel-e az új exportáló gyártóknak járó elbánáshoz szükséges mindhárom feltételnek. Ellenőrző látogatásra került sor az alábbi vállalat telephelyén:
               
                           —
                        
                        
                           Amar Precision Wire Products Pvt., Ltd., Satara.
                        
                     
         
               (10)
            
            
               A kérelmező elegendő bizonyítékot szolgáltatott ahhoz, hogy bizonyítsa: megfelel az 1106/2013/EU végrehajtási rendelet 2. cikkében említett mindhárom feltételnek. A kérelmező valóban bizonyítani tudta, hogy:
               
                           i.
                        
                        
                           nem exportálta az érintett terméket az Unióba az eredeti vizsgálati időszakban, egyetlen, termékmintára vonatkozó tranzakció kivételével, amelynek részletes leírását a (11) preambulumbekezdés tartalmazza;
                        
                     
                           ii.
                        
                        
                           nem áll kapcsolatban olyan indiai exportőrrel vagy gyártóval, amely az 1106/2013/EU végrehajtási rendelettel bevezetett dömpingellenes intézkedések hatálya alá tartozik; továbbá
                        
                     
                           iii.
                        
                        
                           az érintett termék Unióba irányuló exportálását ténylegesen 2014 júniusában kezdte meg, és további szerződéses kötelezettségei miatt kell ezt folytatnia;
                        
                     ezért az 1106/2013/EU végrehajtási rendelet 2. cikkének megfelelően alkalmazható rá a mintában nem szereplő együttműködő vállalatok esetében alkalmazandó (azaz 5 %-os) vámtétel, és fel kell venni a mintában nem szereplő indiai együttműködő exportáló gyártók jegyzékébe.
            
         
               (11)
            
            
               Az új exportáló gyártóknak járó elbánásra vonatkozó kérdőívre adott válaszában a kérelmező elismerte, hogy valójában exportált az Unióba az eredeti vizsgálati időszakban, azonban ez csak egyetlen, kis értékű, termékmintára vonatkozó tranzakció volt, amelynek értéke nem érte el az 500 EUR-t és légi úton szállították ki. A helyszínen ellenőrzött dokumentumok (beleértve a szállításhoz vezető levélváltást és egyéb levélváltásokat is) megerősítették, hogy a tranzakció termékmintára vonatkozott. Ezért a Bizottság megállapítja, hogy ez a tranzakció nem ad okot a kérelmező új exportáló gyártóknak járó elbánásra irányuló kérelmének elutasítására.
            
         
               (12)
            
            
               A Bizottság a fenti megállapításokról tájékoztatta a kérelmezőt és az uniós gazdasági ágazatot, és lehetőséget biztosított számukra észrevételeik megtételére. Nem érkezett észrevétel.
            
         
               (13)
            
            
               A kérelmezőhöz új TARIC-kiegészítő kódot (B121) szükséges rendelni (TARIC: az Európai Unió integrált vámtarifája). Pusztán a TARIC technikai integrációja miatt e rendelettel módosítani kell a 861/2013/EU tanácsi végrehajtási rendeletet (4), méghozzá ugyanennek a TARIC-kiegészítő kódnak (B121) a kérelmezőhöz történő rendelésével.
            
         
               (14)
            
            
               Ez a rendelet összhangban van az 1225/2009/EK 15. cikkének (1) bekezdése szerint létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1106/2013/EU végrehajtási rendelet mellékletében található indiai együttműködő exportáló gyártók jegyzéke a következő vállalattal egészül ki:
   
      
                  Vállalat neve
               
               
                  Település
               
               
                  TARIC-kiegészítő kód
               
            
                  „Amar Precision Wire Products Pvt., Ltd.
               
               
                  Satara, Maharashtra
               
               
                  B121”
               
            
   2. cikk
   A 861/2013/EU végrehajtási rendelet 1. cikkének (2) bekezdésében található táblázat helyébe az alábbi táblázat lép:
   
      
                  „Vállalat
               
               
                  Vám (%)
               
               
                  TARIC-kiegészítő kód
               
            
                  Raajratna Metal Industries, Ahmedabad, Gujarat
               
               
                  3,7
               
               
                  B775
               
            
                  Venus Wire Industries Pvt. Ltd, Mumbai, Maharashtra
               
               
                  3,0
               
               
                  B776
               
            
                  Precision Metals, Mumbai, Maharashtra
               
               
                  3,0
               
               
                  B777
               
            
                  Hindustan Inox Ltd., Mumbai, Maharashtra
               
               
                  3,0
               
               
                  B778
               
            
                  Sieves Manufacturer India Pvt. Ltd., Mumbai, Maharashtra
               
               
                  3,0
               
               
                  B779
               
            
                  Viraj Profiles Vpl. Ltd., Thane, Maharashtra
               
               
                  0,0
               
               
                  B780
               
            
                  KEI Industries Limited, Újdelhi
               
               
                  0,0
               
               
                  B925
               
            
                  Superon Schweisstechnik India Ltd, Gurgaon, Haryana
               
               
                  3,7
               
               
                  B997
               
            
                  Amar Precision Wire Products Pvt., Ltd, Satara, Maharashtra
               
               
                  3,7
               
               
                  B121
               
            
                  A mellékletben felsorolt vállalatok
               
               
                  3,4
               
               
                  lásd a mellékletet
               
            
                  Minden más vállalat
               
               
                  3,7
               
               
                  B999”
               
            
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 9-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2009.12.22., 51. o.
   
   
      (2)  HL L 298., 2013.11.8., 1. o.
   
   
      (3)  A Bizottság 2015. június 29-i (EU) 2015/1019 végrehajtási rendelete az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1106/2013/EU tanácsi végrehajtási rendelet módosításáról, az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendelet módosításáról, valamint az (EU) 2015/49 bizottsági végrehajtási rendelet hatályon kívül helyezéséről (HL L 163., 2015.6.30., 18. o.).
   
      (4)  A Tanács 2013. szeptember 2-i 861/2013/EU végrehajtási rendelete az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről (HL L 240., 2013.9.7., 1. o.).